Սպառողական կոոպերատիվի նախագահ Արմեն Թադեւոսյանը դատարանին ներկայացրեց 36 հոգու ցուցակ, որոնք, ըստ նրա եւ Սամվելյանի, մինչեւ իրենց ձերբակալվելն ունեցել են բնակարանների սեփականության վկայականներ, սակայն հայտնվել են տուժողների ցանկում, իսկ մեղադրանքում նշվել է, որ իրենք այդ անձանց գումարները հափշտակել են: Սամվելյանը նաեւ այս հանգամանքը նշեց իբրեւ մեղադրող կողմի կողմնակալության դրսեւորում: Դատավոր Մարինե Մելքոնյանն էլ հայտարարեց, որ ցանկության դեպքում կարող են բացարկ հայտնել դատախազին: